चिनी-तिबेटी भाषासमूह

चिनी-तिबेटी हे जगातील एक प्रमुख भाषाकुळ आहे. ह्या भाषाकुळात दक्षिण, आग्नेय व पूर्व आशियामधील ४०० भाषांचा समावेश होतो. इंडो-युरोपीय भाषाकुळाखालोखाल चिनी-तिबेटी हा दुसऱ्या क्रमांकाचा सर्वाधिक भाषिक असणारा भाषासमूह आहे. चीन, तैवान, बर्मा तसेच ईशान्य भारतात ह्या भाषा वापरल्या जातात. चिनी-तिबेट समूहामधील बहुसंख्य भाषा हिमालयामधील अत्यंत दुर्गम भागांमध्ये राहणाऱ्या लहान जमातींद्वारे वापरल्या जातात. अशा अनेक भाषांचे वर्गीकरण सुस्पष्टपणे होऊ शकलेले नाही व अनेक तज्ञांमध्ये ह्यावरून वाद चालू आहेत.

चिनी-तिबेटी कुळाचे ढोबळ रित्या खालील वर्गीकरण होते.
सिनिटिक भाषासमूह 
 चिनी भाषा व तिचे अनेक प्रकार - उदा. मॅंडेरिन, कँटोनीज
तिबेटी-बर्मी भाषासमूह
 बर्मी भाषा
 तिबेटी भाषासमूह
तिबेटी भाषा
जोंगखा भाषा
सिक्किमी भाषा
शेर्पा भाषा
लडाखी भाषा

मणिपुरी, बोडो, मिझो इत्यादी अनेक भाषांच्या वर्गीकरणावर एकमत नसल्यामुळे त्यांना विविध भाषातज्ञांनी वेगवेगळ्या गटांमध्ये घातले आहे.

भाषाकुळे